Diari Oficial de la Generalitat Valenciana


Sumari del DOGV 8483, del 11-02-2019 (2019/1150)

RESOLUCIÓ de 31 de gener de 2019, de la Conselleria de Justícia, Administració Pública, Reformes Democràtiques i Llibertats Públiques, per la qual es disposa l'exclusió de l'aspirant Paula Lagarto de la Serna, de les proves selectives d'accés al cos superior tècnic d'enginyeria industrial, A1-12, sector d'administració especial, torn d'accés lliure, convocatòria 17/15, corresponent a l'oferta d'ocupació pública de 2015 per al personal de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8483

Data del DOGV
:   11-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1150


Data del document
:   31-01-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 31 de gener de 2019, de la Conselleria de Justícia, Administració Pública, Reformes Democràtiques i Llibertats Públiques, per la qual es disposa l'exclusió de l'aspirant Paula Lagarto de la Serna, de les proves selectives d'accés al cos superior tècnic d'enginyeria industrial, A1-12, sector d'administració especial, torn d'accés lliure, convocatòria 17/15, corresponent a l'oferta d'ocupació pública de 2015 per al personal de l'Administració de la Generalitat. [2019/1150]  
Per Ordre 22/2016, de 21 de juliol, d'aquesta Conselleria de Justícia, Administració Pública, Reformes Democràtiques i Llibertats Públiques, es convocaren proves selectives d'accés al cos superior tècnic d'enginyeria industrial, A1-12, sector administració especial, torn d'accés lliure, convocatòria 17/15, corresponent a l'oferta d'ocupació pública de 2015 per al personal de l'Administració de la Generalitat.  
Dins de les condicions generals d'admissió de les persones aspirants, la base 2.1.3 de la referida convocatòria exigeix trobar-se en possessió del títol universitari d'Enginyeria Industrial, o bé, títol universitari oficial de grau més títol oficial de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assignades al cos, o haver complit les condicions per a obtindre'ls abans de la finalització del termini de presentació de sol·licituds i disposar del certificat acreditatiu.  
Per Resolució de 20 de setembre de 2017 (DOGV 8138, 29.09.17), es va elevar a definitiva la llista provisional de persones admeses i excloses a les proves selectives de la convocatòria 17/15.  
Advertit del possible incompliment, per part de l'aspirant Paula Lagarto de la Serna, del requisit de titulació exigit en la convocatòria, l'òrgan tècnic de selecció, en aplicació de la base 9.2, va reclamar a l'aspirant afectada l'aportació, en el termini de 10 dies hàbils, de la corresponent documentació justificativa de la seua titulació acadèmica.  
  
Un cop expirat el termini concedit en el requeriment sense que l'aspirant haja aportat cap documentació, l'òrgan tècnic de selecció dicta una proposta d'exclusió de l'aspirant Paula Lagarto de la Serna del concurs oposició de la convocatòria 17/15.  
Vista la proposta d'exclusió formulada per l'òrgan tècnic de selecció, així com la proposta de resolució de la Direcció General de Funció Pública, i de conformitat amb la base 9.2 de l'Ordre de convocatòria, resolc:  
  
Excloure l'aspirant Paula Lagarto de la Serna del procediment de les proves selectives de la convocatòria 17/15, cos superior tècnic d'enginyeria industrial, A1-12, sector administració especial, torn d'accés lliure, per no haver acreditat, després del requeriment, el compliment del requisit de titulació establit en la base 2.1.3 de la convocatòria.  
  
  
Contra la present resolució, que posa fi a la via administrativa, podrà interposar-se potestativament un recurs de reposició davant l'òrgan que dicta l'acte, en el termini d'un mes a comptar des de l'endemà de la seua publicació; o bé, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptats també des de l'endemà de la seua publicació. Tot això, de conformitat amb el que es disposa en els articles 112, 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que puga exercitar-se, si escau, qualsevol altre que s'estime procedent.  
  
  
València, 31 de gener de 2019.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.